Credit Spread คืออะไร
Credit Spread คือ ส่วนต่างอัตราผลตอบแทนของตราสารหนี้ภาคเอกชน (เรียกสั้น ๆ ว่าหุ้นกู้) ที่เพิ่มขึ้นมาจากพันธบัตรรัฐบาล เพื่อชดเชยความเสี่ยงด้านเครดิตที่เพิ่มขึ้น โดยเปรียบเทียบระหว่างตราสารที่มีอายุคงเหลือ (Time to Maturity, TTM) ใกล้เคียงกัน สิ่งนี้จะช่วยให้รู้ว่าหากถือครองด้วยระยะเวลาเท่า ๆ กันนั้น หุ้นกู้ให้ผลตอบแทนอย่างไรเมื่อเทียบกับพันธบัตรรัฐบาลที่ความเสี่ยงต่ำมาก ขณะเดียวกันก็บอกให้รู้ว่าต้นทุนการกู้ยืมของบริษัทเอกชนนั้นสูงหรือต่ำ ในมุมของผู้ซื้อตราสาร พูดอีกแบบคือ Credit Spread เป็นตัวบอกว่า ด้วยระยะเวลาการถือครองที่เท่ากันแล้ว หากยอมเสี่ยงเพิ่มขึ้นด้วยการลงทุนในหุ้นกู้ จะได้ผลตอบแทนเพิ่มขึ้นเท่าไร ตัวอย่างเช่น สมมติพันธบัตรรัฐบาล 10 ปีนั้นมีอัตราผลตอบแทน (Yield) อยู่ที่ 2.5% ต่อปี ในขณะที่หุ้นกู้ 10 ปีมีอัตราผลตอบแทนอยู่ที่ 3.5% ต่อปี ก็จะแปลว่ามีส่วนต่างหรือ Credit Spread อยู่ที่ 3% หรือ 300-basis-point นอกจากนั้น ยังสามารถเปรียบเทียบ Credit Spread ของหุ้นกู้หลาย ๆ ตัวที่มีอันดับเครดิตไม่เท่ากันก็ได้

ยิ่ง Credit Spread มีส่วนต่างมากเท่าไร ก็ยิ่งแปลว่ามีความกังวลสูงขึ้นว่าธุรกิจจะไม่สามารถจ่ายหนี้ได้ บริษัทต้องจ่ายอัตราผลตอบแทนสูง ๆ เพื่อให้นักลงทุนกล้าเสี่ยง ตรงกับหลักการ High Risk High Return ดังนั้นเมื่อเกิดวิกฤตเศรษฐกิจที่ธุรกิจมักจะประสบปัญหา จึงเห็น Credit Spread กว้างขึ้น ในทางกลับกัน ยิ่ง Credit Spread มีส่วนต่างน้อยเท่าไร ก็ยิ่งแปลว่าธุรกิจมีความน่าเชื่อถือมากขึ้น บริษัทไม่ต้องจ่ายอัตราผลตอบแทนสูง ๆ เพื่อเรียกนักลงทุน เพราะเชื่อมั่นว่าบริษัทจ่ายหนี้คืนได้
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน